
           Nr.23/73/2003

AVIZ

asupra proiectului de Lege privind aprobarea Ordonanţei Guvernului nr.35/2003 pentru modificarea şi completarea unor prevederi legale privind serviciile publice de alimentare cu apă şi de canalizare şi serviciile publice de  salubrizare a localităţilor



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.35/2003 pentru modificarea şi completarea unor prevederi legale privind serviciile publice de alimentare cu apă şi de canalizare şi serviciile publice de  salubrizare a localităţilor, trimis cu adresa nr.166 din 4 martie 2003, înregistrat sub nr.23/73/2003.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 20 martie 2003.



Membrii comisiei au examinat ordonanţa supusă aprobării, expunerea de motive, avizul favorabil al Consiliului Legislativ nr.108/23.01.2003, avizul favorabil al Consiliului Economic şi Social şi punctele de vedere ale Ministerului Administraţiei Publice şi Ministerului Apei şi Protecţiei Mediului.



În urma dezbaterilor, cu unanimitate de voturi, s-a hotărât avizarea favorabilă a proiectului de lege cu amendamente admise de comisiei care se regăsesc în Anexă.



În raport de obiectul şi conţinutul său, proiectul de lege face parte din categoria legilor ordinare.

